
Direcţia de Asistenţă Socială Comunitară a Mun.Timişoara                          PRIMAR

Serviciul pentru Protecţia Persoanelor cu Handicap                                NICOLAE ROBU                                                    Nr.AS-120111585/26.03.2013
REFERAT

Privind modificarea Organigramei şi Statului de Funcţii  pentru Serviciul pentru Protecţia Persoanelor cu Handicap Timişoara


Prin H.C.L.M.T.nr. 180/25.05.2010 s-a aprobat Organigrama la Serviciul pentru Protecţia Persoanelor cu Handicap, Statul de funcţii a fost modificat şi aprobat prin H.C.L.M.T.  nr.297/18.12.2012 cuprinzând un număr de 31 posturi, actualmente ocupate 18 posturi.


Având în vedere sarcinile, obiectivele şi obligaţiile ce revin Serviciului pentru Protecţia Persoanelor cu Handicap în conformitate cu prevederile: Legii nr. 672/2002-privind auditul public intern, art.2 lit.s. - ,,instituţie publică mică - instituţia care derulează un buget anual de până la nivelul echivalentului în lei a 100.000 euro pe o perioadă de 3 ani consecutiv’’, art. 2 alin.f ,, compartiment de audit public intern - noţiune generică privind tipul de structură funcţională de bază a auditului public intern care, în funcţie de volumul şi complexitatea activităţilor şi riscurile asociate de la nivelul entităţii publice, poate fi: direcţie generală, direcţie, serviciu, birou sau compartiment cu minimum 2 auditori interni, angajaţi cu normă întreagă’’, O.M.P.F.nr.946/2005 republicat, standardul 25 ,, Entitatea publică înfiinţează sau are acces la o capacitate de audit, care are în structura sa auditori competenţi, a căror activitate se desfăşoară, de regulă, conform unor programe bazate pe evaluarea riscului.’’ 

În conformitate cu prevederile Ordinului nr.38/2003 privind aprobarea Normelor generale privind exercitarea activităţii de audit public intern art.3.1.1 ,, Compartimentul de audit public intern se organizează în mod obligatoriu la nivelul fiecărei entităţi publice, prin decizia persoanelor responsabile prevăzute la art. 9 din Legea auditului public intern, în termen de 90 de zile de la publicarea în Monitorul Oficial a prezentelor norme, respectiv de la constituirea entităţii publice.’’
Solicităm  crearea unui compartiment de Audit Public Intern compus din 2 posturi de studii superioare obţinute prin transformarea unor posturi vacante:

· un post de referent gradul II din cadrul Biroului de Asistenţă Socială în auditor gradul IA;

· un post de referent gradul II din cadrul Compartimentului Transport Adaptat   într-un post de auditor gradul II;
Menţionăm faptul că nu se modifică numărul de posturi din Statul de Funcţii aprobat prin H.C.L.M.T nr. 297/18.12.2012.
Având în vedere cele expuse, în baza art. 36, alin (2) lit. a) şi alin.(3) lit. b) din Legea nr. 215/2001 privind administraţia publică locală

PROPUNEM

Modificarea Statului de Funcţii şi Organigrama Serviciului pentru Protecţia Persoanelor cu Handicap Timişoara conform anexelor nr. 1 şi 2. 

